Ka June 1966, ho ile ha e ba le nyewe Lisbon. Bara le baradi babo rona ba 49 ba Phutheho ya Feijó ba ile ba qoswa ka lebaka la ho tshwarela diboka matlong a bona ka sekgukgu. E le hore ba itokise, ke ile ka etsa eka ke motjhotjhisi ya tlo ba botsa dipotso ka lekgotleng la dinyewe. Re ne re tseba hore nyewe eo e tlo re hlola, empa re ile ra hlokomela hore taba ena e tla etsa hore batho ba batle ho ithuta ka Jehova. Ka sebete akgente ya rona e ile ya qetella ka ho qotsa mantswe a Gamaliele wa mehleng ya Bibele. (Lik. 5:33-39) Ditaba tseo tsa nyewe di ile tsa tsebahala hohle mme bara le baradi babo rona ba ile ba kwallwa matsatsi a ka bang 45 ho isa ho dikgwedi tse hlano le halofo. Ho thabisang ke hore pele akgente e na ya rona e sebete e hlokahala, e ne e se e ithuta Bibele mme e ya le dibokeng.